stanford-oval/wikipedia huggingface dataset:
กรีนแลนเทิร์น
ประวัติการจัดพิมพ์ > โกลเด้นเอจ (ค.ศ. 1938-1950)

มาร์ติน โนเดลล์ (Martin Nodell ;นามปากกาคือ มาร์ท เดลลอน) สร้างตัวละครฮีโร่สวมหน้ากากชุดเขียวแดงผ้าคลุมม่วง ผู้ได้รับพลังจากตะเกียงวิเศษสีเขียวแล้วตั้งชื่อว่า กรีนแลนเทิร์น ตัวละครนี้ปรากฏตัวครั้งแรกในหนังสือการ์ตูน ออล-อเมริกัน คอมิกส์ เล่มที่ 16 (กรกฎาคม 1940) ที่ตีพิมพ์โดยสำนักพิมพ์ ออล-อเมริกัน 1 ใน 3 บริษัทที่รวมกันมาเป็นดีซีคอมิกส์
ชื่อจริงของกรีนแลนเทิร์น คือ อลัน สก็อตต์ วิศวกรรถไฟที่ค้นพบและได้รับพลังวิเศษมาจากตะเกียงเวทมนตร์หลังจากประสบอุบัติเหตุ ภายหลังเขาได้สร้างแหวนเวทมนตร์ขึ้นมา ซึ่งมันทำให้เขามีพลังหลากหลายรูปแบบ โดยข้อจำกัดของแหวนคือจะต้องมีการ"ชาร์จ"พลังงานทุกๆ 24 ชั่วโมง ด้วยการสัมผัสมันไปที่ตะเกียงเวทมนตร์สักระยะหนึ่ง นอกจากนี้พลังของแหวนอาจจะไม่ได้ส่งผลโดยตรงต่อวัตถุที่ทำจากไม้ อลัน สกอตต์ต่อสู้กับวายร้ายที่เป็นมนุษย์ธรรมดาซะส่วนใหญ่ แต่ก็มีบางส่วนที่ไม่ใช่คนธรรมดา เช่น แวนดัล ซาเวจที่เป็นอมตะ และ โซโลมอน กรันดี้ ที่เป็นผีดิบ โดยเรื่องราวส่วนใหญ่ของเขานั้นเกิดขึ้นในนิวยอร์ก
ในฐานะที่เป็นตัวละครที่ได้รับความนิยมในปี 1940 ทำให้กรีนแลนเทิร์นได้มีบทบาทสำคัญในหนังสืออื่นๆ เช่น ออล-อเมริกันและคอมิก คาวาลเคด ตลอดจนหนังสือกรีนแลนเทิร์นของตัวเอง นอกจากนี้เขายังปรากฏอยู่ในออล-อเมริกัน คอมิกส์ ในฐานะที่เป็นสมาชิกของทีมซูเปอร์ฮีโร่ จัสติส โซไซตี้ ออฟ อเมริกา อีกด้วย
หลังจากสงครามโลกครั้งที่สองความนิยมของซูเปอร์ฮีโร่ลดลง หนังสือการ์ตูนของกรีนแลนเทิร์นถูกยกเลิกไปใน ออล สตาร์ คอมิกส์ เล่มที่ 57 (1951) เป็นการปรากฏตัวครั้งสุดท้ายในยุคโกลเด้น เอจ เมื่อฮีโร่กลับมาเป็นกระแสนิยมในทศวรรษต่อมา อลัน สก็อตต์ก็ถูกรื้อฟื้นขึ้นมาอีกครั้ง แต่ท้ายสุดตัวละครใหม่อย่างฮาล จอร์แดนซึ่งสร้างขึ้นเพื่อรับหน้าที่แทนก็ทำให้เขาถูกลดความสำคัญลง ตอนแรกเขาเป็นตัวละครรับเชิญที่ปรากฏอยู่ในหนังสือฮีโร่อื่นๆ แต่ในที่สุดก็มีบทบาทประจำในจัสติส โซไซตี้ เขาไม่เคยได้มีซีรีส์เป็นของตัวเองอีกเลย ระหว่างปี 1995และปี 2003 ดีซีคอมิกส์ได้เปลี่ยนชื่อของอลัน สก็อตต์เป็นซูเปอร์ฮีโร่ในชื่อ"เซนติเนล"เพื่อสร้างความแตกต่างของเขาใหม่และเป็นที่นิยมมากขึ้นในนิยายวิทยาศาสตร์กรีน แลนเทิร์น
ในปี 2011 ตัวละครอลัน สก็อตต์ได้รับการปรับปรุงใหม่ โดยเครื่องแต่งกายของเขาได้รับการออกแบบใหม่และที่มาของพลังก็เปลี่ยนไปเป็นพลังลี้ลับแห่งธรรมชาติ
ประวัติการจัดพิมพ์ > ซิลเวอร์เอจ (ค.ศ. 1956-1970)

ในปี 1959 จูเลียส ชวาร์ตซ์ (Julius Schwartz) ได้สร้างตัวละครกรีนแลนเทิร์นเป็นพระเอกนิยายวิทยาศาสตร์ชื่อ ฮาล จอร์แดน ซึ่งมีพลังเหมือนกันกับ อลัน สก็อตต์ แต่ไม่มีความเกี่ยวข้องกัน โดยตัวละครนี้มีเครื่องแต่งกายแบบใหม่และถูกวางพล็อตให้ได้รับแหวนมาจากมนุษย์ต่างดาวที่กำลังจะตายแล้วกลายเป็นสมาชิกของหน่วยตำรวจอวกาศ กรีนแลนเทิร์นคอร์ป ซึ่งมีหน้าที่พิทักษ์จักรวาล
ฮาล จอร์แดนเป็นที่รู้จักกันใน โชว์เคส # 22 (เดือนกันยายนถึงเดือนตุลาคม 1959) กิล เคน และ ซิด กรีนเป็นทีมงานศิลปะที่โดดเด่นที่สุดที่ชื่อในช่วงปีที่ผ่านพร้อมกับนักเขียนจอห์น บรูม
คำปฏิญาณตนของกรีนแลนเทิร์น

เหล่ากรีนแลนเทิร์นจะท่องคำปฏิญาณเมื่อชาร์จพลังแหวนของตนเอง แรกเริ่มเดิมทีคำปฏิญาณนี้ คือ
...and I shall shed my light over dark evil.
For the dark things cannot stand the light,
The light of the Green Lantern!
ซึ่งคำปฏิญาณดังกล่าวยังถูกใช้โดยแลนเทิร์นโทมาร์-เร ของเซคเตอร์ 2813 และหัวหน้าผู้ดูแลซาลาคอีกด้วย
ในช่วงกลางปี 1940 คำปฏิญาณนี้ได้ถูกแก้ไขและกลายเป็นคำปฏิญาณอันเป็นที่รู้จักในยุคของฮาล จอร์แดน
In brightest day, in blackest night,
No evil shall escape my sight.
Let those who worship evil's might,
Beware my power, Green Lantern's light!!!
ในวันที่เจิดจ้า ในราตรีที่มืดมิด
ไม่มีความชั่วร้ายใดจะรอดพ้นสายตาข้า
ให้เหล่าผู้บูชาความชั่วร้าย
จงระวังพลังของข้า แสงแห่งกรีนแลนเทิร์น!!!
กริฟฟิน บาร์โรวส์

| กริฟฟิน บาร์โรวส์ Griffin Barrows |
| --- | --- |
เกิด:  (1988-04-01) 1 เมษายน ค.ศ. 1988 (36 ปี) รัฐเซาท์แคโรไลนา, สหรัฐ

ส่วนสูง: 1.80 เมตร (5 ฟุต 11 นิ้ว)
สีตา: ฟ้า
สีผม: น้ำตาลเข้ม
รสนิยมทางเพศ: เกย์
 
กริฟฟิน บาร์โรวส์Griffin Barrows ที่ IMDb กริฟฟิน บาร์โรวส์Griffin Barrows at AFDB 
กริฟฟิน บาร์โรวส์ (อังกฤษ: Griffin Barrows; เกิด 1 เมษายน ค.ศ.1988) เป็นนายแบบ และนักแสดงภาพยนตร์ลามกเกย์ชาวอเมริกัน โดยเขาเคยแสดงทั้งสตูดิโอภาพยนตร์ลามก และแพลตฟอร์มเว็บไซต์แบบเสียเงินในโอนลีแฟนส์ และจัสฟอร์แฟนส์ ซึ่งทำให้เขาได้รับรางวัลแกรบบีในค.ศ. 2019
ประวัติและการทำงาน

บาร์โรวส์ได้เกิดและเติบโตในรัฐเซาท์แคโรไลนา ก่อนที่จะย้ายมาอยู่ที่ชิคาโก เขาได้จบการศึกษาระดับอุดมศึกษาในสาขาวรรณกรรม และเริ่มประกอบอาชีพเป็นเชฟทำขนม แต่ในที่สุดบาร์โรวส์ได้เข้าสู่วงการภาพยนตร์ลามกเกย์จากการที่เขาต้องการรายได้พิเศษมากขึ้น ตั้งแต่ปีค.ศ. 2014 โดยในเริ่มแรกเขาได้แสดงในสตูดิโอภาพยนตร์ในนามแฝงว่า บาร์โรวส์ (อังกฤษ: Barrows) โดยเขาได้เริ่มเป็นนักแสดงภาพยนตร์ลามกเกย์ในค่ายเชาส์เมน ก่อนจะไปแสดงให้กับเมนดอตดอม และเน็กซ์ดอร์สตูดิโอตามลำดับ ในปีค.ศ. 2017 วิดีโอของเขาในเว็บไซต์จัสฟอร์แฟนส์ได้ถูกเผยแพร่ไปอย่างกว้างขวาง และได้รับการรับชมมากกว่าหนึ่งล้านครั้งในทวิตเตอร์ จากกระแสดังกล่าวทำให้บาร์โรวส์ได้กลายเป็นหนึ่งในสามของนักแสดงได้รับความนิยมมากที่สุดในเว็บไซต์ดังกล่าว ซึ่งในบรรดาวิดีโอของเขาทั้งหมดเขาเป็นที่รู้จักจากการเฟอเลชิโอ และการแฮนด์จ็อบ ทั้งแพลตฟอร์มทวิตเตอร์ และเว็บไซต์แบบชำระเงิน ซึ่งเขามักจะทำร่วมกับเกเบรียล ครอสส์ ซึ่งเป็นนักแสดงภาพยนตร์ลามกเกย์ด้วยเช่นกัน ในปีค.ศ. 2019 ได้เขาได้ติดอันดับนักแสดงภาพยนตร์ลามกเกย์ที่มียอดผู้ติดตามมากที่สุดในเว็บไซต์จัสฟอร์แฟนส์ และทำให้เขาได้รับรางวัลแกรบบี 2019 สาขาจัสฟอร์แฟนเฟเวอร์ริต ในปีค.ศ. 2021 เขาได้รับเลือกให้ปรากฏตัวในสารคดีonlyfans: Selling Sexy ของเอบีซีนิวส์
ผลงานการแสดง > ภาพยนตร์ลามกเกย์

2016: His Hot Brother In Law, MileHigh
2016: Skiff: Rough Trade, Hothouse Entertainment
2016: Taking Down the Conversatives, Men.com
2016: Train Me, Bromo
2016: What Happens In Vegas, Men.com
2017: Caught Cock-Handed, Next Door Entertainment
2017: Dom, Juicy Boys
2017:  Ex_Machina: A Gay XXX Parody, Men.com
2017: Fleet Week, Men.com
2017: He’s Tempted by Cock 7, Man Royale
2017: Heartbreakers, Men.com
2017: Intimate Seductions 10, Man Royale
2017: Intruder, Juicy Boys
2017: Love that Bareback Action, Next Door Entertainment
2017: Prohibition, Men.com
2017: Shower Bait, Driveshaft Video
2017: Star Wars: The Gay Awakens, Men.com
2017: Swallow It All 5, Man Royale
2017: Thoroughbred, Men.com
2017: Twin Peaks: A Gay XXX Parody, Men.com
2017: Urban Spokes, Falcon Studios
2017: Warehouse Chronicles, Juicy Boys
2018: Bros Who Blow, Next Door Entertainment
2018: Restricted Pleasure, Juicy Boys
2019: Orgies, Fourgies and 3-Ways, Guys In Sweatpants
2019: Rubbed 5, Chaos Men
2019: Serviced 19.2, Chaos Men
2019: Serviced 22, Chaos Men
2020: First Fuck Bottoms, Guys In Sweatpants
2020: Shear Chaos 36, Chaos Men
2020: Shear Chaos 37, Chaos Men
ผลงานการแสดง > อื่นๆ/ไม่เกี่ยวกับสื่อลามก

2021: OnlyFans: Selling Sexy (สารคดี)
รางวัลและได้รับการเสนอชื่อ

ไซเบอร์ซอกเก็ต อะวอร์ดส์ 2020
Just for.fans Model of the Year – ได้รับการเสนอชื่อ
รางวัลวัลเกย์วีเอ็น 2019
Best Threesome Scene: Every Hole Gets Filled (2018, Guys In Sweatpants) – ได้รับการเสนอชื่อ (ร่วมกับ Ash Hendricks และ Miller Axton)
รางวัลแกรบบี 2019
Just for.Fans Fan Favorite – ชนะ
ราเวนส์ อีเดน อะวอร์ดส์ 2020
Best Condom Performer – ได้รับการเสนอชื่อ
Cocksucking King (Best Oral) – ได้รับการเสนอชื่อ
สเตรตอัปเกย์พอร์นอะวอร์ดส์ 2018
Best Threesome Scene: Every Hole Gets Filled
แหล่งข้อมูลอื่น

กริฟฟิน บาร์โรวส์ ที่อินเทอร์เน็ตมูวีเดตาเบส
กริฟฟิน บาร์โรวส์ ที่ Adult Film Database
กริฟฟิน บาร์โรวส์ ที่ Internet Adult Film Database
กลยุทธ์ปิดประตูจับโจร

กลยุทธ์ปิดประตูจับโจร หรือ กวนเหมินจวอเจ๋ย (อังกฤษ: Shut the door to catch the thief; จีนตัวย่อ: 关门捉贼; จีนตัวเต็ม: 關門捉賊; พินอิน: Guān mén zhōu zéi) เป็นกลยุทธ์ที่มีความหมายถึงเมื่อต้องเผชิญหน้ากับศัตรูที่มีความอ่อนแอแลด้วยจำนวนที่น้อยนิด พึงตีโอบล้อมแล้วบุกทำลายเสียให้สิ้นซาก เพื่อเป็นการป้องกันไม่ให้เป็นภัยต่อไปในภายหลัง คัมภีร์อี้จิ้งกล่าวว่า "ปล่อยมิเป็นคุณซึ่งติดพัน" โดยคำว่า "ปล่อย" หมายความถึงการแตกกระจายออกเป็นกองเล็กกองน้อยของศัตรู พละกำลังย่อมอ่อนเปลี้ย ไร้สมรรถนะ เสียขวัญและกำลังใจในการต่อสู้ คำว่า "ติดพัน" หมายความถึงการติดตามไล่ล่าอย่างไม่ลดละทั้งระยะทางใกล้หรือไกล ซึ่งคำว่า "มิเป็นคุณติดพัน" ก็คือเมื่อแม้นศัตรูจะแตกออกเป็นกองเล็กกองน้อย หากในการทำศึกสงครามแล้วปล่อยให้หลบหนีไปได้ด้วยเหตุอันใดก็ตาม แม้จะเป็นเพียงกองเล็ก ๆ แต่อาจนำภัยหวนย้อนกลับมาสร้างความยุ่งยากได้ในภายหลังจนต้องไล่ติดตามเพื่อทำลายเสีย เช่นนี้มิเป็นประโยชน์ในการทำศึกสงคราม ตัวอย่างการนำเอากลยุทธ์ปิดประตูจับโจรไปใช้ได้แก่ลิบองที่วางกลอุบายดักจับกวนอูและกวนเป๋งที่นำกำลังทหารหวนกลับมาตีเกงจิ๋วคืน หลังจากกวนอูพลาดท่าเสียทีให้แก่ซุนกวน
ดูเพิ่ม

สามก๊ก
ตำราพิชัยสงคราม
ตำราพิชัยสงครามซุนวู
กฤษณะมหาเทพ

กฤษณะมหาเทพ (อังกฤษ: Krishna Krishna)  เป็นภาพยนตร์บอลลีวู้ด เมื่อปี ค.ศ. 1986 ภาพยนตร์เรื่องนี้นำแสดงโดย ดารา ซิงห์ จายาศิริ กาดก้า และ ซาฮู โมดั๊ก
เนื้อเรื่อง

เนื้อหาของเรื่องนี้ กล่าวถึงพระกฤษณะในวัยเด็กที่มีเพื่อนรักอย่างสุดามาร์ วันหนึ่งสุดามาร์กินถั่วในถุงจนหมด ทำให้พระกฤษณะไม่ได้กินอะไรเลย แม่ครูโกรธจึงสาปให้สุดามาร์ยากจนลง ปาโร ผู้ที่มีหน้าตาเหมือนกับพระกฤษณะจึงได้โอกาส ชักชวนให้สุดามาร์และชาวบ้านทุกคนเกลียดชังพระกฤษณะ แต่สุดามาร์ไม่ฟัง และเดินทางไปหาพระกฤษณะ ไม่นาน ชีวิตของครอบครัวสุดามาร์ก็พ้นความลำบากได้ในที่สุด แล้วพระกฤษณะก็สังหารปาโรได้ในตอนจบของเรื่อง
นักแสดงนำ

ซาฮู โมดั๊ก รับบท พระกฤษณะ เจ้าเมืองทวารกา
วิทยา สิงหา รับบท พระนางรุกมณี
ทารา สิงห์ รับบท พระพลราม พี่ชายของพระกฤษณะ
อานิตา กูฮา รับบท พระนางเรวดี พระชายาของพระพลราม
จายาศิริ กาดก้า รับบท สุชีรา ภรรยาของสุดามาร์
ซูเดียร์ ดัลวี่ รับบท สุดามาร์ พระสหายของพระกฤษณะ
โกปาล เบที รับบท ปาโร กฤษณะ วาสุเทพ
แหล่งข้อมูลอื่น

กฤษณะมหาเทพ ที่อินเทอร์เน็ตมูวีเดตาเบส
กราฟิกส์แท็บเล็ต

กระดานและปากกาของเท็บเล็ตยี่ห้อวาคอม (Wacom) รุ่นแบมบูแคปเจอร์ (Bamboo Capture)
กราฟิกส์แท็บเล็ต (อังกฤษ: graphics tablet) หรือ ดิจิไทเซอร์ (digitizer) เป็นอุปกรณ์รับเข้าสำหรับคอมพิวเตอร์ซึ่งช่วยให้บุคคลใช้มือวาดภาพและกราฟิกส์ทำนองเดียวกับใช้ปากกาวาดลงบนกระดาษ ทั้งยังสามารถใช้ยึดเก็บข้อมูล ลงลายมือชื่อ และร่างภาพจากกระดาษซึ่งวางหรือติดไว้บนเครื่องได้ด้วย
อุปกรณ์นี้ประกอบด้วยกระดานที่สามารถใช้แท่ง (stylus) ซึ่งเป็นอุปกรณ์คล้ายปากกาและแนบมาพร้อมกัน วาดหรือร่างภาพลงบนนั้นได้ แต่ภาพจะมิได้ปรากฏบนตัวแท็บเล็ต หากปรากฏบนจอคอมพิวเตอร์ที่เชื่อมกันอยู่
วิวัฒนาการ

แท็บเล็ตอิเล็กทรอนิกส์สำหรับขีดเขียนด้วยมือเครื่องแรกนั้น คือ เครื่องเท็ลออโตกราฟ (Telautograph) ซึ่งเอลิชา เกรย์ (Elisha Gray) จดสิทธิบัตรไปใน ค.ศ. 1888 เอลิชา เกรย์ ผู้นี้เป็นที่รู้จักกันในฐานะที่ประดิษฐ์โทรศัพท์และอยู่ร่วมสมัยกับอะเล็กซานเดอร์ เกรย์แฮม เบล (Alexander Graham Bell)
ส่วนกราฟิกส์แท็บเล็ตเครื่องแรกซึ่งมีลักษณะคล้ายคลึงกับแท็บเล็ตปัจจุบันและใช้ผ่านจอคอมพิวเตอร์นั้น คือ สไตเลเตอร์ (Stylator) หรือมักเรียกกันว่า แรนด์แท็บเล็ต (RAND Tablet) และ กราฟิกคอน (Grafacon) โดยย่อมาจาก "กราฟิกคอนเวอร์เตอร์" (Graphic Converter, "ตัวแปลงกราฟิก") ผลิตขึ้นเมื่อ ค.ศ. 1957 และนำออกเผยแพร่เมื่อ ค.ศ. 1964 แรนด์แท็บแล็ตนี้อาศัยสายไฟฟ้าซึ่งอยู่ใต้ผิวกระดานในการแปลงพิกัดแนวนอนแนวดิ่งเป็นสัญญาณแม่เหล็กขนาดเล็ก แล้วปากกาจะรับสัญญาณแม่เหล็กนี้ก่อนถอดรหัสกลับเป็นข้อมูลเชิงพิกัดอีกทอดหนึ่ง
กราฟิกส์แท็บเล็ตได้รับความนิยมเป็นอันมากในช่วงกลางคริสต์ทศวรรษที่ 1970 จนถึงต้นคริสต์ทศวรรษที่ 1980 เมื่อสินค้าแท็บเล็ตที่เรียก "ไอดี" (ID) ย่อมากจาก "อินเทลลิเจนต์ดิจิไทเซอร์" (Intelligent Digitizer) กับ "บิตแพด" (BitPad) ของบริษัทซัมมากราฟิกส์ (Summagraphics) ประสบความสำเร็จทางการค้า บริษัทซัมมากราฟิกส์ยังผลิตบิตแพดรุ่นโออีเอ็ม (OEM) ให้บริษัทแอปเปิลคอมพิวเตอร์ (Apple Computer) จำหน่ายเป็นอุปกรณ์ประกอบคอมพิวเตอร์แอปเปิล 2 (Apple II) ในยี่ห้อ แอปเปิลกราฟิกส์แท็บเล็ต (Apple Graphics Tablet) แท็บเล็ตเหล่านี้ทำงานด้วยเทคโนโลยีแมกเนโตสตริกชัน (magnetostriction) ซึ่งใช้สายไฟฟ้าทำจากลวดอัลลอยชนิดพิเศษแผ่ไปทั่วซับสเตรต (substrate) เพื่อให้วางตำแหน่งปากกาบนผิวกระดานได้ถูกต้องแม่นยำ ทั้งยังช่วยให้มีการคำนวณแกน "แซด" (Z) ด้วย
ส่วนกราฟิกส์แท็บเล็ตสำหรับคอมพิวเตอร์ประจำบ้านนั้น คือ โคอาลาแพด (KoalaPad) ซึ่งตั้งใจออกแบบมาเพื่อคอมพิวเตอร์แอปเปิล 2 แต่ภายหลังปรับปรุงให้ใช้สำหรับคอมพิวเตอร์ประจำบ้านทั่วไปที่มีสิ่งสนับสนุนทางกราฟิกส์ได้ด้วย เช่น คอมพิวเตอร์สีทีอาร์เอส-80 (TRS-80 Color Computer), คอมโมดอร์ 64 (Commodore 64) และอาตาริ 8-บิต แฟมิลี (Atari 8-bit family) แท็บลิตที่บริษัทอาตาริผลิตนั้นถือกันว่ามีคุณภาพสูง
ต่อมาใน ค.ศ. 1981 นักดนตรีทอด รันด์เกรน (Todd Rundgren) สร้างซอฟต์แวร์กราฟิกส์แท็บเล็ตแบบมีสีสำหรับใช้กับคอมพิวเตอร์ส่วนตัวเป็นครั้งแรกของโลก แอปเปิลได้จดสิทธิบัตรสิ่งประดิษฐ์นี้โดยเรียกชื่อว่า "ระบบยูโทเปียกราฟิกส์แท็บเล็ต" (Utopia Graphics Tablet System)
ในช่วงคริสต์ทศวรรษที่ 1980 ผู้จำหน่ายกราฟิส์แท็บเล็ตหลายเจ้าได้เพิ่มระบบทำงานหลายประการให้แก่แท็บเล็ต เช่น การรับรองลายมือ และผังรายการบนแท็บเล็ต
แหล่งข้อมูลอื่น

การเปรียบเทียบระหว่างกราฟิกส์แท็บเล็ตกับแผ่นสัมผัส (Touch Pad) เก็บถาวร 2012-02-09 ที่ เวย์แบ็กแมชชีน
ความแตกต่างระหว่างแท็บเล็ตสำหรับวาดภาพกับแท็บเล็ตสำหรับกราฟิกส์ เก็บถาวร 2013-10-21 ที่ เวย์แบ็กแมชชีน
แหล่งบรรณานุกรมเกี่ยวกับอุปกรณ์วาดภาพด้วยมือในคอมพิวเตอร์
| ด ค กอุปกรณ์คอมพิวเตอร์ขั้นพื้นฐาน |
| --- | --- |
อุปกรณ์อินพุต:  คีย์บอร์ด  เครื่องกราดภาพ  ไมโครโฟน  อุปกรณ์ชี้ กราฟิกส์แท็บเล็ต  จอยสติก  ปากกาแสง  เมาส์  พ็อยน์ติงสติก  ทัชแพด  จอสัมผัส  แทร็กบอล  เว็บแคม 
อุปกรณ์เอาต์พุต:  จอภาพ  แผงแสดงอักษรเบลล์  เครื่องพิมพ์  ลำโพง  พล็อตเตอร์ 
หน่วยบันทึกข้อมูลแบบถอดได้:  ออปติคัลดิสก์ไดร์ฟ CD-RW  DVD+RW  BD-R  ชุดจานบันทึก  ฟลอปปีดิสก์  การ์ดหน่วยความจำ  ยูเอสบีแฟลชไดรฟ์ 
กล่องครอบคอมพิวเตอร์:  หน่วยประมวลผลกลาง (CPU)  HDD / SSD / SSHD  แผงวงจรหลัก  ตัวควบคุมระบบติดต่อประสาน  แหล่งจ่ายไฟ  หน่วยความจำเข้าถึงโดยสุ่ม (แรม)  การ์ดเสียง  การ์ดแสดงผล 
พอร์ตข้อมูล:  อีเทอร์เน็ต  ไฟร์ไวร์ (IEEE 1394)  พอร์ตขนาน  พอร์ตอนุกรม  USB  เต้ารับเสียง
กลยุทธ์ยืมทางพรางกล

กลยุทธ์ยืมทางพรางกล หรือ เจี่ยเต้าฝากว๋อ (อังกฤษ: Obtain safe passage to conquer the State of Guo; จีน: 假道伐虢; พินอิน: Jiǎ dào fá Guó) เป็นกลยุทธ์ที่มีความหมายถึงการทำศึกสงคราม ประเทศเล็กที่ตั้งอยู่ในระหว่างประเทศใหญ่สองประเทศ เมื่อถูกศัตรูบีบบังคับให้ยอมแพ้ด้วยความจำใจ ยอมสยบอยู่ภายใต้อำนาจ ถูกกดขี่ข่มเหงก็ควรจะให้การช่วยเหลือโดยฉับพลัน เพื่อให้ประเทศเล็กที่ถูกข่มเหงรังแก มีความเชื่อถือต่อประเทศที่ยอมช่วยเหลือประเทศที่ตกอยู่ภายใต้ความยากลำบาก หากการช่วยเหลือแต่เพียงการเจรจามิได้มีการกระทำที่แท้จริง ย่อมจะไม่ได้รับความไว้วางใจจากผู้ที่เฝ้ารอคอยรับความช่วยเหลือ ตัวอย่างการนำเอากลยุทธ์ยืมทางพรางกลไปใช้ได้แก่ขงเบ้งที่รู้เท่าทันการวางกลอุบายของจิวยี่ที่คิดยืมทางเพื่อไปตีเสฉวน และฉวยโอกาสฆ่าเล่าปี่ที่บิดพลิ้วไม่ยอมคืนเกงจิ๋วให้แก่ซุนกวน
ดูเพิ่ม

สามก๊ก
ตำราพิชัยสงคราม
ตำราพิชัยสงครามซุนวู
กลศาสตร์ภาวะต่อเนื่อง

กลศาสตร์ภาวะต่อเนื่อง (อังกฤษ: continuum mechanics) เป็นสาขาหนึ่งของกลศาสตร์ที่ศึกษาเกี่ยวกับความเครียดและการถ่ายทอดแรงผ่านวัสดุที่ใช้เป็นแบบจำลองสำหรับตัวกลางแบบต่อเนื่อง (หรือเรียกว่า ภาวะต่อเนื่อง) แทนที่จะเป็นอนุภาคแบบไม่ต่อเนื่อง โดยโอกุสแต็ง-หลุยส์ โคชี ได้เป็นคนแรกที่คิดค้นแบบจำลองดังกล่าวในคริสต์ศตวรรษที่ 19
กลศาสตร์ภาวะต่อเนื่องศึกษาเกี่ยวกับวัตถุเปลี่ยนรูป ซึ่งตรงข้ามกับวัตถุแข็งเกร็ง โดยในแบบจำลองภาวะต่อเนื่องจะถือว่าสารของวัตถุจะอัดแน่นอยู่ในพื้นที่ทั้งหมดของสารอย่างสมบูรณ์ ซึ่งจะช่วยให้คำอธิบายที่แม่นยำพอเกี่ยวกับสสารได้ในมาตราส่วนที่ยาวกว่าของระยะห่างระหว่างอะตอมได้ หากไม่สนใจข้อเท็จจริงที่ว่าสสารนั้นเกิดจากอะตอม แนวคิดของตัวกลางแบบต่อเนื่องนี้ช่วยให้สามารถทำการวิเคราะห์สสารขนาดใหญ่โดยการรู้เองได้โดยใช้สมการเชิงอนุพันธ์ที่อธิบายถึงพฤติกรรมของสสารดังกล่าวตามกฎการอนุรักษ์ เช่น การอนุรักษ์มวล การอนุรักษ์โมเมนตัม และการอนุรักษ์พลังงาน โดยข้อมูลเกี่ยวกับวัสดุแต่ละอย่างจะอธิบายในความสัมพันธ์ก่อตั้ง (constitutive relationship)
กลศาสตร์ภาวะต่อเนื่องจะวิเคราะห์เกี่ยวกับสมบัติของของแข็งและของไหลโดยไม่ขึ้นกับระบบพิกัดที่ใช้ในการสังเกต ซึ่งสมบัติเหล่านี้จะแทนด้วยเทนเซอร์ ซึ่งเป็นวัตถุทางคณิตศาสตร์ที่มีคุณสมบัติโดดเด่นเนื่องจากไม่ขึ้นกับระบบพิกัดใด ทำให้สามารถนิยามสมบัติทางกายภาพ ณ จุดใดก็ได้ในภาวะต่อเนื่อง ตามฟังก์ชันต่อเนื่องซึ่งเป็นหลักการทางคณิตศาสตร์ โดยทฤษฎีของสภาพยืดหยุ่น สภาพพลาสติก และกลศาสตร์ของไหลก็มีพื้นฐานมาจากแนวคิดของกลศาสตร์ภาวะต่อเนื่องด้วยเช่นกัน
กลยุทธ์ลักขื่อเปลี่ยนเสา

กลยุทธ์ลักขื่อเปลี่ยนเสา หรือ โทวเหลียงห้วนจวู้ (อังกฤษ: Replace the beams with rotten timbers; จีนตัวย่อ: 偷梁换柱; จีนตัวเต็ม: 偷梁換柱; พินอิน: Tōu liáng huàn zhù) เป็นกลยุทธ์ที่มีความหมายถึงการต่อกำลังที่ร่วมทำศึกด้วยหรือต่อศัตรู จักต้องหาหนทางเปลี่ยนแปลงการจัดเตรียมแนวรบของศัตรูอยู่เสมอ การถอดถอนเคลื่อนย้ายจุดยุทธศาสตร์และกองกำลังสำคัญของศัตรูไป รอให้ศัตรูเกิดความอ่อนแอเสียขวัญและกำลังใจ ประสบกับความพ่ายแพ้ จึงฉกฉวยโอกาสพลิกสถานการณ์ที่ศัตรูเกิดความย่ำแย่ให้เป็นประโยชน์แก่ตน นำกำลังบุกเข้าโจมตียึดครองและควบคุมกองทัพของศัตรูไว้ภายใต้การบังคับบัญชาเพื่อประโยชน์ต่อไปในภายหน้า ตัวอย่างการนำเอากลยุทธ์ลักขื่อเปลี่ยนเสาไปใช้ได้แก่เทียหยกที่วางกลอุบายหลอกเอาตัวตันฮกมาจากเล่าปี่เพื่อให้เป็นที่ปรึกษาแก่โจโฉ ภายหลังที่ตันฮกวางกลอุบายซุ่มโจมตีกองทัพของโจหยินจนแตกพ่ายยับเยิน
ดูเพิ่ม

สามก๊ก
ตำราพิชัยสงคราม
ตำราพิชัยสงครามซุนวู
กลยุทธ์สลับแขกเป็นเจ้าบ้าน

กลยุทธ์สลับแขกเป็นเจ้าบ้าน หรือ ฝ่านเค่อเหวยจวู่ (อังกฤษ: Make the host and the guest exchange roles; จีนตัวย่อ: 反客为主; จีนตัวเต็ม: 反客為主; พินอิน: Fǎn kè wéi zhǔ) เป็นกลยุทธ์ที่มีความหมายถึงเมื่อฝ่ายหนึ่งฝ่ายใดเปิดช่องสบโอกาสให้สอดแทรก ควรสอดแทรกเพื่อกุมจุดสำคัญหรือหัวใจของอีกฝ่ายไว้ คัมภีร์อี้จิงกล่าวว่า "ค่อยผันสู่ชัยชนะ" โดยคำว่า "รุก" หมายความถึง "สรรพสิ่งใดในใต้หล้า เคลื่อนอย่าใจร้อนจักเสีย สงบแต่คล้อยตามจักได้ ค่อย ๆ ผันไปช้า ๆ จักเป็นคุณ เคลื่อนดังนี้จึงจะมีผล" โดย "ค่อยผันสู่ชัยชนะ" หมายความถึงการตอกลิ่มเข้าไปในฝ่ายตรงข้ามเพื่อยึดครองอำนาจการบังคับบัญชานั้น จักต้องค่อยเป็นค่อยไปจึงจะบรรลุซึ่งชัยชนะ การใช้อารมณ์วู่ว่ามบุ่มบามทำการใหญ่ไม่เป็นผลดีในการทำศึกสงคราม นอกจากจะเป็นการเปิดช่องโหว่ให้ศัตรูแล้ว ยังเสี่ยงต่อการพ่ายแพ้ในการศึกอีกด้วย ตัวอย่างการนำเอากลยุทธ์สลับแขกเป็นเจ้าบ้านไปใช้ได้แก่เตียวสิ้วที่วางกลอุบายลอบฆ่าโจโฉและเตียนอุยโดยใช้อาสะใภ้ตนเองเป็นเหยื่อล่อให้โจโฉหลงกล
ดูเพิ่ม

สามก๊ก
ตำราพิชัยสงคราม
ตำราพิชัยสงครามซุนวู
กลองทิมปานี

| --- | --- |

ชื่ออื่น: Kettledrums, Timps, Pauken
Hornbostel–Sachs classification: 211.11-922
ช่วงเสียง
   Ranges of individual sizes  
เครื่องดนตรีที่เกี่ยวข้อง
 Kus  Naqareh 
กลองทิมปานี (อังกฤษ: timpani; /ˈtɪmpəni/; เสียงอ่านภาษาอิตาลี: [ˈtimpani]) หรือเรียกอีกชื่อหนึ่งว่า เคทเทิลดรัม (อังกฤษ: kettledrums) เป็นกลองที่ปรับระดับเสียงได้ มีรูปร่างคล้ายกระทะหรือกาต้มน้ำ ตั้งอยู่บนฐาน ตัวกลองทำด้วยทองแดง ใช้หนังลูกวัวขึง มีสกรูอยู่รอบๆ ขอบกลองเพื่อใช้บังคับหนังกลองให้ตึงมากน้อยให้เกิดระดับเสียงที่ต้องการ นอกจากสกรูแล้วที่ฐานยังมีกระเดื่องไว้ให้ผู้เล่นเหยียบเปลี่ยนระดับเสียงอุปกรณ์ที่สำคัญอีกอย่างหนึ่งคือ ไม้ตีกลอง (Drum Sticks)ซึ่งมีขนาดแตกต่างกัน (เล็ก กลาง และใหญ่) หัวไม้ตีกลองมักจะหุ้มด้วยสักหลาด ผ้า สำลี ไม้ก๊อก หรือ ฟองน้ำเสียงของทิมปานี จะทุ้มมากหรือน้อยขึ้นอยู่กับเส้นผ่าศูนย์กลาง ของหน้ากลอง ถ้าเส้นผ่าศูนย์กลางยาวมากเสียงก็จะทุ้มมากถ้าเส้นผ่าศูนย์กลางสั้น เสียงจะมีความทุ้มน้อย เสียงของกลองทิมปานี เทียบได้กับเสียงเบสเป็นเสียงที่แสดงอำนาจตื่นเต้น เร้าใจ
กลองทิมปานีจะใช้บรรเลงในวงออร์เคสตรา ในการบรรเลงต้องใช้กลองทิมปานีอย่างน้อย 2 ใบ จึงมีรูปพหูพจน์อยู่เสมอคือ "Timpani" ถ้าเป็นเอกพจน์หรือกลองลูกเดียวเรียกว่า "Timpano"
กลองทิมปานีเป็นกลองที่มีระดับเสียงที่นิยมมี 4 ขนาด คือ 20 นิ้ว, 23 นิ้ว, 26 นิ้วและ29นิ้ว กลองแต่ละใบจะมีช่วงห่างของเสียงอยู่ราวคู่ 5 เพอร์เฟค (Perfect) และถ้าต้องการจะให้มีเสียงที่ดีควรจัดให้เสียงอยู่ช่วงกลาง
↑  Samuel Z. Solomon, "How to Write for Percussion", pp. 65–66. Published by the author, 2002. ISBN 0-9744721-0-7
↑  "timpani". www.oxfordlearnersdictionaries.com.
กลอบูลิน

กลอบูลิน (อังกฤษ: Globulin) คือสารประกอบโปรตีนในพลาสมา (น้ำเลือด) ช่วยในการสร้างแอนติบอดี้หรือภูมิคุ้มกันสิ่งแปลกปลอม
กลยุทธ์น่านน้ำสีคราม

| --- | --- |
หน้าปกหนังสือของการพิมพ์ครั้งแรก
ผู้ประพันธ์: W. Chan Kim และ Renée Mauborgne
ชื่อเรื่องต้นฉบับ: Blue Ocean Strategy
ประเทศ: สหรัฐอเมริกา
ภาษา: ภาษาอังกฤษ
ประเภท: การจัดการ
สำนักพิมพ์: Harvard Business School Press
วันที่พิมพ์: พ.ศ. 2548
ชนิดสื่อ: งานพิมพ์ (ปกแข็ง)
หน้า: 256 หน้า
ISBN: 1591396190
OCLC: 56421900
เลขทศนิยมดิวอี: 658.8/02 22
LC Class: HF5415.153 .K53 2005
กลยุทธ์น่านน้ำสีคราม (อังกฤษ: Blue Ocean Strategy) เป็นหนังสือเกี่ยวกับกลยุทธ์ทางธุรกิจ เขียนโดย W. Chan Kim และ Renée Mauborgne จากสถาบันกลยุทธ์น่านน้ำสีคราม (The Blue Ocean Strategy Institute) ที่อินซีด (INSEAD) ตีพิมพ์ครั้งแรกเมื่อ พ.ศ. 2548 หนังสือเล่มนี้กล่าวถึงความเชื่อของผู้เขียนว่า องค์การสามารถสร้างความเติบโตและผลกำไรในระดับสูง จากการก่อเกิดอุปสงค์ในช่องทางการตลาดที่ไร้การแข่งขัน ซึ่งเรียกว่า "น่านน้ำสีคราม" (blue ocean) มากกว่าจะไปแข่งขันตัวต่อตัว กับผู้จัดหาวัตถุดิบรายอื่นของลูกค้าที่รู้จักในอุตสาหกรรมที่มีอยู่แล้ว
ภาพรวม

น่านน้ำสีแดง (red ocean) และ น่านน้ำสีคราม (blue ocean) เป็นอุปมาเชิงเปรียบเทียบที่อธิบายลักษณะของการแข่งขันในตลาด
น่านน้ำสีแดง หมายถึงอุตสาหกรรมทั้งหมดที่มีอยู่ในทุกวันนี้ คือพื้นที่ว่างในการตลาดที่รู้จัก (known market space) ในน่านน้ำสีแดง ขอบเขตของอุตสาหกรรมต่าง ๆ ถูกกำหนดขึ้นและเป็นที่ยอมรับ และมีกฎเกณฑ์แห่งเกมการแข่งขัน บริษัทต่างๆ ในกลุ่มนี้พยายามเอาชนะคู่แข่งขัน โดยการแก่งแย่งส่วนแบ่งอุปสงค์ของผลิตภัณฑ์หรือบริการที่มากกว่า เมื่อพื้นที่ว่างในการตลาดหนาแน่นมากขึ้น การคาดหวังต่อการเติบโตและผลกำไรจะลดลง ผลิตภัณฑ์จะกลายเป็นโภคภัณฑ์ (commodity) หรือไม่ก็สินค้าเฉพาะทาง (niche) และทำให้การแข่งขันในน่านน้ำเข้มข้นดุเดือดมากขึ้น จึงเป็นที่มาของวลีน่านน้ำสีแดง
ในทางตรงข้าม น่านน้ำสีคราม หมายถึงอุตสาหกรรมทั้งหมดที่ยังไม่มีในทุกวันนี้ คือพื้นที่ว่างในการตลาดที่ยังไม่รู้จัก (unknown market space) เป็นการแข่งขันที่ยังไม่มีมลทิน ในน่านน้ำสีคราม อุปสงค์ถูกสร้างขึ้นแทนที่จะต้องแก่งแย่งแข่งขัน มีโอกาสเหลือเฟือสำหรับการเติบโตทั้งในด้านการเข้าสู่ตลาดและการแสวงหาผลกำไร การแข่งขันยังเป็นสิ่งที่อยู่นอกเหนือประเด็น เนื่องจากกฎเกณฑ์แห่งเกมการแข่งขันกำลังรอคอยที่จะถูกสร้างขึ้น น่านน้ำสีครามจึงเป็นการอุปมาช่องทางการตลาดที่มีศักยภาพกว้างกว่าและลึกกว่าซึ่งยังไม่เคยค้นพบมาก่อน
แหล่งข้อมูลอื่น

เว็บไซต์ทางการของหนังสือนี้
คำวิจารณ์หนังสือนี้
กรีฑาชิงแชมป์โลก

| กรีฑาชิงแชมป์โลก |
| --- | --- |
สถานะ: ดำเนินการอยู่
ประเภท: ชิงแชมป์โลก กรีฑา
ความถี่: ทุกสองปี
ประเดิม: ค.ศ. 1983
เหตุการณ์ก่อนหน้า: 2022
จัดโดย: กรีฑาโลก
เว็บไซต์: worldathletics.org
 2023
กรีฑาชิงแชมป์โลก (อังกฤษ: World Athletics Championships; หรือชื่อเดิม อังกฤษ: World Championships in Athletics จนถึงปี 2019) เป็นการแข่งขันกรีฑาที่จัดขึ้นทุกสองปี ซึ่งจัดขึ้นโดยกรีฑาโลก (เดิมชื่อ ไอเอเอเอฟ; สหพันธ์สมาคมกรีฑานานาชาติ)
การแข่งขันชิงแชมป์โลกเริ่มต้นขึ้นในปี ค.ศ. 1976 เมื่อคณะกรรมการโอลิมปิกสากลตัดสินใจยกเลิกการแข่งขันรายการเดิน 50 กิโลเมตร ชายออกจากโปรแกรมโอลิมปิกในการแข่งขันที่มอนทรีออล 1976 แม้ว่ารายการดังกล่าวจะได้เข้าร่วมในโอลิมปิกอย่างต่อเนื่องตั้งแต่ปี ค.ศ. 1932 ก็ตาม ดังนั้นไอเอเอเอฟจึงได้จัดการแข่งขันชิงแชมป์โลกของตนเองแทน ซึ่งใช้เวลาหนึ่งเดือนครึ่งหลังการแข่งขันกีฬาโอลิมปิก นับเป็นการแข่งขันชิงแชมป์โลกครั้งแรกที่ไอเอเอเอฟ จัดขึ้นแยกจากการแข่งขันกีฬาโอลิมปิก (ตามธรรมเนียมแล้วการแข่งขันกีฬาโอลิมปิกถือเป็นการแข่งขันกรีฑาชิงแชมป์โลก) การแข่งขันชิงแชมป์โลกครั้งที่สองจัดขึ้นในปี ค.ศ. 1980 โดยสองครั้งนี้ถือว่าเป็นการแข่งขันกรีฑาชิงแชมป์โลกอย่างไม่เป็นทางการ
การแข่งขันชิงแชมป์โลกในปี ค.ศ. 1983 ถือเป็นการแข่งขันกรีฑาอย่างเป็นทางการ ในช่วงแรกของการแข่งขันได้จัดขึ้นทุกสี่ปี จนกระทั่งในปี ค.ศ. 1991 การแข่งขันได้เปลี่ยนมาจัดขึ้นทุกสองปี